AIŠKINAMASIS RAŠTAS

Dėl Molėtų rajono savivaldybės būsto fondo sąrašo ir Molėtų rajono savivaldybės socialinio būsto, kaip savivaldybės būsto fondo dalies, sąrašo patvirtinimo

**1. Parengto tarybos sprendimo projekto tikslai ir uždaviniai**

Lietuvos Respublikos paramos būstui įsigyti ar išsinuomoti įstatymas numato, kad savivaldybės taryba tvirtina savivaldybės būsto fondo sąrašą ir socialinio būsto, kaip savivaldybės būsto fondo dalies, sąrašą. 2019 m. buvo nupirkti 4 socialiniai būstai Molėtų mieste ir sudarytos pirkimo-pardavimo sutartys, kurių bendra suma 128600 Eur. 2019 m. parduoti 3 savivaldybės būstai (du būstai Molėtų mieste ir vienas būstas kaimo vietovėje), kurių pardavimų suma 47617,89 Eur.

Molėtų rajono savivaldybės socialinio būsto, kaip savivaldybės būsto fondo dalies, sąrašas papildytas naujai nupirktais būstais. Vienam savivaldybės būsto nuomininkui atsisakius būsto nuomos ir vieną būstą suremontavus, iš Molėtų rajono savivaldybės būsto fondo sąrašo 2 būstai perkelti į Molėtų rajono savivaldybės socialinio būsto, kaip savivaldybės būsto fondo dalies, sąrašą. Du savivaldybės būstai pripažinti netinkamais gyventi, išbraukti iš šio sąrašo. Po vieną savivaldybės ir socialinį būstą nugriauta. Viename buvusiame socialiniame būste apgyvendinta nugriauto savivaldybės būsto gyventoja ir šis būstas perkeltas į savivaldybės būsto sąrašą. Taip pat trys savivaldybės būstai 2018 m. išnuomoti rinkos kainomis vienerių metų laikotarpiui perkelti į socialinio būsto, kaip savivaldybės būsto fondo dalies sąrašą. Trylika buvusių socialinių būstų išnuomoti rinkos kaina.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis, 18 straipsnio 1 dalis.

Lietuvos Respublikos paramos būstui įsigyti ar išsinuomoti įstatymo 2 straipsnio 8, 10 dalis, 14 straipsnis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Nėra.

**4. Priemonės sprendimui įgyvendinti**

Priimti teigiamą sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6.Vykdytojai, įvykdymo terminai**

Molėtų rajono savivaldybės administracija.